Αμβρόσιος Αντωνόπουλος

Ο Μητροπολίτης Αμβρόσιος, κατά κόσμο Ανάργυρος Αντωνόπουλος«Ο Σεβασμιώτατος Μητροπολίτης Παροναξίας κυρός Αμβρόσιος» (1882-1959) ήταν μητροπολίτης της Εκκλησίας της Ελλάδος.

Γεννήθηκε στη Σπάρτη και σπούδασε στη Θεολογική Σχολή του Πανεπιστημίου Αθηνών. Χειροτονήθηκε διάκονος στις 24 Δεκεμβρίου 1906 και πρεσβύτερος-αρχιμανδρίτης στις 21 Ιουνίου 1909 (έτος της αποφοιτήσεώς του από τη Θεολογική Σχολή) από τον Επίσκοπο Μονεμβασίας και Σπάρτης Γερμανό. Υπηρέτησε ως ιεροκήρυκας της Μητροπόλεως Μονεμβασίας (1910-1934) και στη συνέχεια ως εφημέριος του Ναού Αγίου Δημητρίου Νέου Φαλήρου. Στις 7 Μαρτίου 1942 ανέλαβε Μητροπολίτης Κυθήρων, αμέσως μετά«Ιστορία της Επισκοπής των Κυθήρων» , ιστότοπος Ι. Μητροπόλεως Κυθήρων και Αντικυθήρων την ανασύσταση της Ιεράς Μητροπόλεως Κυθήρων. Παρέμεινε στη Μητρόπολη αυτή μέχρι τις 26 Σεπτεμβρίου 1946, οπότε τον διαδέχθηκε ως τοποτηρητής ο Μητροπολίτης Γυθείου καί Οιτύλου Δημήτριος Θεοδόσης.

Την ίδια ημέρα του 1946 ο Αμβρόσιος ανέλαβε καθήκοντα ως εκλεγείς Μητροπολίτης Παροναξίας, διαδεχόμενος τον Μητροπολίτη Χερουβείμ που είχε τοποθετηθεί Μητροπολίτης Τρίκκης και Σταγών. Στον μητροπολιτικό θρόνο της Παροναξίας ο Αμβρόσιος παρέμεινε επί δωδεκαετία, μέχρι την ημέρα του θανάτου του σε ηλικία 76 ετών, στις 25 Ιανουαρίου 1959. Τον διαδέχθηκε ο Επιφάνιος Καλαφάτης.

Παραπομπές

Πηγές
 Το ομώνυμο λήμμα στη Νέα Ελληνική Εγκυκλοπαίδεια «Χάρη Πάτση», τόμ. 4, σελ. 710

Κατηγορία:Μητροπολίτες Κυθήρων και Αντικυθήρων
Κατηγορία:Μητροπολίτες Παροναξίας
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών